projecte-aina/catalan_government_crawling huggingface dataset:
Marcel Coderch en un moment de la seva intervenció
El passat 7 de febrer Marcel Coderch, president de l'Autoritat Catalana de la Competència (ACCO) ha presentat el sisè cicle de cinema i economia que organitza la Facultat de Ciències Econòmiques i Empresarials de la Universitat Pompeu Fabra (UPF).
A continuació, s'ha projectat la pel·licula ' Banking on bitcoin ' (2016) dirigida per Christopher Cannuciari i posteriorment ha tingut lloc un debat al respecte.
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 37.1.m) de la Llei 3/2013, de 4 de juny, de creació de la Comisión Nacional de los Mercados y la Competencia i els articles 23 i 28.3 del Reial decret 261/2008, de 22 de febrer, pel qual s'aprova el Reglament de defensa de la competència, s'informa que l'ACCO ha incoat un expedient sancionador contra les empreses FISIOTERAPIA SA, UTE ACERF, CODEBI BCN SL i IRITEB SA.
Arran d'unes denúncies interposades davant de l'ACCO, s'ha considerat que l'actuació de les empreses FISIOTERAPIA SA, UTE ACERF, CODEBI BCN SL i IRITEB SA podria constituir una conducta deslleial prohibida per l'article 3 LDC que hauria falsejat la lliure competència per haver participat en la contractació pública del servei de rehabilitació física i logopèdia en la modalitat ambulatòria i domiciliària promoguda pel CATSALUT (RH/12), incomplint la normativa en matèria social i en matèria de contractació pública.
De conformitat amb el que estableix l'article 8.1 lletra a) Primer de la Llei ACCO, en data 16 de gener de 2018 s'ha acordat incoar expedient sancionador a les esmentades entitats per presumptes pràctiques restrictives de la competència.
El termini màxim que té l'ACCO per a la instrucció de l'expedient i per a la seva resolució és de 18 mesos des de la data d'incoació, d'acord amb el que estipulen els articles 36.1 i 38.1 de la Llei 15/2007, de 3 de juliol, de defensa de la competència.
La incoació de l'expedient en cap cas prejutja la resolució final.
Aquesta nota es limita a exposar els aspectes fonamentals de l'assumpte i no comporta que l'ACCO prengui cap posició sobre els fets assenyalats ni sobre la responsabilitat, ni tan sols provisional, de les entitats presumptament infractores.
També podreu trobar aquesta notícia a l'apartat Expedients en tràmit.
L'Autoritat Catalana de la Competència ha incoat un expedient sancionador a FISIOTERAPIA SA, UTE ACERF, CODEBI BCN SL i IRITEB SA
Susanna Grau, cap de l'Àrea Instrucció d'Expedients de l'Autoritat Catalana de la Competència (ACCO) ha participat en segon seminari acadèmic sobre la transposició de la directiva de danys per il·lícits concurrencials, orgatizat pel Departament de Dret Privat de la Facultat de Dret de la Universitat de Barcelona.
El passat 3 de febrer, Marc Realp, director general de l'Autoritat Catalana de la Competència (ACCO), ha estat entrevistat per Xavier Muixí per al programa 'Notícia Oberta' de la televisió de Barcelona 'Betevé'.
A continuació, podeu veure el vídeo d'aquest programa.
També el podreu trobar al web de la Betevé.
El passat dissabte 24 de febrer Marc Realp, director general de l'Autoritat Catalana de la Competència (ACCO) va ser entrevistat al programa 'Solidaris' de Catalunya Ràdio.
Sota el títol "el negoci de la mort" es va parlar de la liberalització del sector funerari.
A més a més també van intervenir Aureli Sánchez, president de l'Associació de Peitits Funeraris Esfune, i Josep Maria Mons, president del Gremi d'Empresaris de Serveis Funeraris de Catalunya.
També va parlar el representant de l'Associació Contra els Abusos Funeraris i algunes persones que denuncien males pràctiques de les principals funeràries que operen al país.
A continuació, podeu escoltar l'àudio d'aquest programa.
També podreu trobar aquest arxiu al web del programa 'Solidaris'.
El present Informe de Regulació recull les consideracions de l'Autoritat Catalana de la Competència sobre l'Ordenança de serveis funeraris de Santa Coloma de Gramenet, aprovada inicialment pel Ple de l'Ajuntament.
Aquest Informe ha estat emès en virtut de les competències atribuïdes per la Llei 1/2009, del 12 de febrer, de l'Autoritat Catalana de la Competència i a instància del propi Ajuntament, dins del període d'informació pública.
L'objecte del document és analitzar si la nova Ordenança introdueix restriccions a la competència i, si aquest és el cas, avaluar si les mateixes s'adeqüen als principis de necessitat, proporcionalitat i a la resta de principis d'una bona regulació econòmica des del punt de vista de la competència.
També podreu accedir al contingut d'aquesta notícia a l'apartat Avaluació de la regulació.
Susanna Grau, cap de l'Àrea d'Instrucció d'Expedients de l'Autoritat Catalana de la Competència (ACCO) ha participat aquesta tarda en el seminari "Competencia y control de los precios en tiempos de pandemia" que organitzava la Red Académica de Defensa de la Competencia.
Aquesta activitat, que s'ha desenvolupat amb el format de webinar, tenia per objecte discutir, des d'una perspectiva econòmica i jurídica, sobre l'adequació del control de preus que els poders publics han establert sobre determinats productes i serveis (mascaretes, hidrogels, serveis funeraris) com a resposta a l'increment de la demanda provocada per l'actual situació de crisi sanitària.
La política de competència és un dels pilars fonamentals sobre els quals ha de pivotar una contractació pública eficient tal com queda reflectit en les nombroses mencions al principi de concurrència i la salvaguarda de lliure competència que es fan a la Llei de Contractes de Sector Públic.
Perquè la lluita contra la col·lusió sigui realment eficaç aquesta ha de realitzar-se conjuntament entre els òrgans de contractació i les autoritats de competència i ha d'incloure també la coordinació amb altres organismes com poden ser, a Catalunya, l'Oficina Antifrau de Catalunya, el Tribunal Català de Contractes del Sector Públic o la Junta Consultiva de Contractació Administrativa.
El passat 5 de juny, Carmen Campo, tècnica de l'Autoritat Catalana de la Competència (ACCO), ha fet una sessió en el mòdul de Dret de la competència de l'Escola Superior d'Administreció i Direccio d'Empreses (ESADE) titulada "Private enforcement vs.
La sessió, que ha tingut lloc telemàticament, ha tractat de les possibles conseqüències d'infringir les normes de defensa de la competència, tant en vía administrativa (paper de les diferents autoritats de defensa de la competència) com judicial (reclamacions de danys).
El passat 9 dejuny Marc Realp, director general de l'Autoritat Catalana de la Competència (ACCO) ha participat en un webinar sobre la COVID-19 i economia col·laborativa organitzat pel thinktank Centre for European Policy Studies (CEPS), sota la premisa que, fins i tot abans que la pandèmia que ens colpeja aquests dies, l'economia col·laborativa d'Europa requeria una reforma.
Podreu trobar més informació en aquest enllaç.
El passat 23 de juliol, el director general de l'Autoritat Catalana de la Competència (ACCO), Marc Realp, va participar a la sessió de treball del Govern i el sector TIC per fixar les aportacions catalanes al Digital Services Act amb què la Comissió Europea vol modernitzar el marc regulador i reforçar el Mercat Únic europeu d'activitats i serveis digitals.
A l'enllaç pot consultar la contribució de l'ACCO.
L'Autoritat Catalana de la Competència (ACCO) ha fet pública la seva Memòria 2017, on es detallen les actuacions realitzades l'any passat.
El document consta dels següents apartats: Resum anual de l'Autoritat Catalana de la Competència; Activitat de l'ACCO en exercici de les seves competències de promoció i defensa de la competència; i Organigrama, pressupost i recursos humans.
El Programa anual d'actuacions de promoció de la competència és el document en el qual, segons el que estableix l'article 1.4 de la Llei 1/2009, de 12 de febrer, l'Autoritat Catalana de la Competència (ACCO) fixa els sectors prioritaris a analitzar i les activitats a desenvolupar per a un millor funcionament i dinamisme de l'economia de Catalunya des del punt de vista de la competència i per a una millor protecció dels interessos dels consumidors i dels usuaris.
Per tant, en aquest document l'ACCO estableix els àmbits prioritaris en què durà a terme les seves funcions de promoció de la competència durant l'any 2018 i descriu de forma succinta les principals actuacions que es faran en cadascun d'ells.
En aquest sentit, convé remarcar que alguns dels treballs de promoció de la competència han tingut una repercussió considerable.
(Si voleu continuar llegint, podeu descarregar la documentació annexa).
L'Autoritat Catalana de la Competència (ACCO) té l'objectiu de garantir, millorar i promoure les condicions de lliure competència i transparència en els mercats a Catalunya, procurant que els beneficis del funcionament competitiu dels mercats s'estenguin al conjunt de la societat.
Per a la consecució d'aquest objectiu, l'ACCO té assignades les funcions de defensa i de promoció de la competència a Catalunya.
En particular, la promoció de la competència es concreta en les següents activitats:
En aquest sentit, el Programa anual d'actuacions de promoció de la competència és el document en el qual, segons el que estableix l'article 1.4 de la Llei 1/2009, de 12 de febrer, l'ACCO fixa els sectors prioritaris a analitzar i les activitats a desenvolupar per a un millor funcionament i dinamisme de l'economia de Catalunya des del punt de vista de la competència i per a una millor protecció dels interessos dels consumidors i dels usuaris.
Per tant, en aquest document l'ACCO estableix els àmbits en què durà a terme les seves funcions de promoció de la competència durant l'any 2020 i descriu de forma succinta les principals actuacions que es faran en cadascun d'ells.
Per segon any consecutiu i emmarcada en el Pla estratègic (2017 – 2020), que entre d'altres objectius pretén potenciar la col·laboració amb els agents i els ciutadans, s'ha realitzat una consulta pública prèvia a la publicació del Programa Anual d'Actuacions de Promoció de la Competència per tal d'identificar els sectors econòmics i mercats de Catalunya en els quals es poden produir problemes de funcionament i potencials restriccions de la competència.
Els suggeriments rebuts s'han distribuït entre els següents sectors o mercats:
Entre aquests suggeriments s'ha triat l'anàlisi de les restriccions a la competència existents a la designació de perits judicials.
Els criteris que s'han seguit per seleccionar l'àmbit d'estudi han estat els següents:
A l'esquerra, Marc Realp i a la dreta, Pep Salas
El passat 26 de maig l'Autoritat Catalana de la Competència (ACCO) ha organitzat, una jornada sobre l'accés a les dades de consum elèctric i, de manera particular, en relació amb els seus efectes sobre la competència.
De fet, les dades són la base per al desenvolupament de nous models de negoci, circumstància per la qual l'ACCO va elaborar i publicar recentment un estudi sobre aquesta matèria: "L'economia de les dades.
Vista la importància del tema, l'ACCO va encarregar al Dr.
Pep Salas un estudi específic sobre les dificultats d'accedir a la informació recopilada pels comptadors digitals d'electricitat del sector residencial, que es presenta en aquesta jornada.
Addicionalment, a partir del contingut d'aquest estudi, l'ACCO ha confeccionat un document de conclusions on s'hi destaquen els aspectes més rellevants des de l'òptica de la competència.
També podeu accedir a l'estudi desenvolupat pel Dr.
En el marc de la promoció de la competència, l'ACCO ha considerat oportuna l'organització d'una jornada sobre l'agregació de recursos energètics distribuïts i els obstacles i recomanacions per a un desenvolupament íntegre del mercat.
El 2017, l'ACCO va encarregar al Dr.
Pep Salas un estudi sobre les dificultats d'accedir a la informació recopilada pels comptadors digitals d'electricitat del sector residencial, el que alertava que podria ser un fre a l'aparició de noves iniciatives econòmiques que necessitessin aquestes dades.
Donant continuïtat a aquell treball, us convidem a la presentació del nou estudi encarregat per l'ACCO i elaborat pel Dr.
Pep Salas, en col·laboració amb Alicia Carrasco, sobre l'agregació de recursos energètics distribuïts.
Per fer possible la transició energètica cap a una societat de baixes emissions de carboni les energies renovables centralitzades competeixen amb les descentralitzades, com ara l'autoconsum.
L'estudi se centra en aquells aspectes clau per obrir i per desenvolupar el mercat dels recursos energètics distribuïts i la seva agregació (energies renovables, emmagatzemament i gestió de la demanda) en igualtat de condicions a altres tecnologies.
Com planteja la Unió Europea en el nou paquet legislatiu d'energia (Clean Energy for All Europeans, actualment en debat), l'agregació (ja sigui per part d'un agent independent o com evolució del comercialitzador elèctric) és un aspecte clau perquè el consumidor pugui accedir als mercats elèctrics, assolir un preu més competitiu de l'energia i contribuir a la seguretat de subministrament.
DOCUMENTACIÓ ANNEXA (Programa, ponències i enllaç a l'estudi)
A càrrec de Pep Salas i Alícia Carrasco
En el marc de la promoció de la competència, l'Autoritat Catalana de la Competència (ACCO) va considerar oportuna l'organització d'una jornada, el 29 de juny, sobre el sector del transport de viatgers en vehicles de fins a nou places.
El transport de viatgers en turisme amb conductor, tradicionalment identificat només amb els taxis, s'ha expandit de manera notòria i ha experimentat un gran canvi, especialment per la generalització del servei de lloguer de vehicles amb conductor (VTC).
Aquesta tendència podria permetre un augment del grau de competència en el mercat i una millora tant en la varietat com en la qualitat dels serveis prestats.
A més a més, és previsible que en els propers anys aquest tipus de transport experimenti una profunda transformació provocada per diferents factors: la digitalització de les activitats, el canvi en el model energètic i la implantació progressiva del cotxe autònom.
Tanmateix, la regulació sectorial manté una tendència continuista, conservant i reforçant l'esquema tradicional de dualitat regulatòria i d'intensa intervenció administrativa.
Així doncs, sembla recomanable avaluar la regulació vigent en aquest sector per tal d'aprofitar les possibilitats que aquests factors de canvi ofereixen.
Presentació a càrrec de V. Siguan
L'Autoritat Catalana de la Competència (ACCO) ha organitzat, el 27 de novembre de 2015, una jornada sobre La competència en el sector dels carburants que ha comptat amb la intervenció de Jordi Perdiguero, professor del Departament d'Economia Aplicada de la Universitat Autònoma de Barcelona.
El sector de carburants a Espanya: privatització, liberalització i competència?
Antonio Maudes, en primer plànol; en segon, Arseni Gibert
Antonio Maudes, director del Departament de Promoció de la Competència de la CNMC, ha parlat sobre la impugnació de normes com a instrument per eliminar barreres a l'economia col·laborativa en el marc d'una jornada sobre aquest tema organitzada per l'Autoritat Catalana de la Competència (ACCO) el passat 3 de febrer de 2016.
El 14 de desembre, l'Autoritat Catalana de la Competència (ACCO) ha organitzat una jornada on s'ha presentat l'estudi que analitza la cadena agroalimentària a Catalunya i l'aplicació de la normativa de competència al sector agrícola i reflexiona sobre com abordar els desequilibris existents en aquest sector des del punt de vista de la política de la competència.
Després, Michele Carpagnano, fundador i codirector de l'Osservatorio Antitrust de la Universitat de Trento i soci i cap de competència i antitrust a Itàlia de 'Dentons', ha fet una presentació en què profunditzarà en aquestes qüestions i, en particular, sobre les recents modificacions de la normativa i interpretacions judicials que permeten un major grau de cooperació entre els agricultors.
Presentació a càrrec de Michele Carpagnano
Presentació a càrrec d'Iván Moreno
L'Autoritat Catalana de la Competència (ACCO) ha fet pública la seva memòria corresponent a l'exercici 2019, a la qual es resumeix l'activitat de l'ACCO en exercici de les seves competències de promoció i defensa de la competència i les principals accions realitzades amb l'objectiu de complir el Pla estratègic 2017-2020, durant aquest any.
També es proporciona informació sobre l'organigrama, el pressupost i els seus recursos humans.
En data 23 de juliol de 2020, l'Autoritat Catalana de la Competència (ACCO) ha emès un document de valoració, en termes de competència, de la proposició de llei de mesures urgents en matèria de contenció de rendes en els contractes d'arrendament d'habitatge (referència OB 47/2020), que serà sotmesa en els propers dies a votació pel Ple del Parlament de Catalunya.
En la línia d'altres posicionaments efectuats per l'ACCO en aquesta matèria (vegeu, en aquest sentit, l'IR 40/2019 sobre el Decret Llei 9/2019, de 21 de maig, de mesures urgents en matèria de contenció de rendes en els contractes d'arrendament d'habitatge i de modificació del llibre cinquè del Codi Civil de Catalunya en l'àmbit de la penyora ), es reitera que la limitació de les rendes o preus dels arrendaments d'habitatges constitueix una greu distorsió a un factor essencial de la competència com és el preu i és un instrument inadequat per assolir l'objectiu públic de millorar l'accessibilitat a l'habitatge de lloguer.
Si voleu continuar llegint poseu descarregar-vos la nota de premsa annexa.
El síndic de greuges de Catalunya, Rafael Ribó; el president de l'Autoritat Catalana de la Competència, Arseni Gibert, i el director de l'Agència Catalana del Consum, Alfons Conesa, han signat aquest matí un protocol de col·laboració per impulsar accions conjuntes que garanteixin la defensa dels drets dels consumidors i usuaris i la competència efectiva en els mercats.
L'Autoritat Catalana de la Competència ha adoptat una resolució per la qual acorda la terminació convencional del procediment sancionador núm. 81/2016, Condicions accés examen pràctic de conduir, incoat contra diverses entitats associatives i federatives d'autoescoles i la Direcció General de Trànsit, per limitar per a totes les autoescoles el nombre d'alumnes que poden presentar a l'examen pràctic de conduir.
Les Prefectures Provincials de Trànsit determinen la convocatòria d'alumnes a examen pràctic de conduir segons les propostes de les autoescoles per a cada període d'exàmens (cicle).
En situacions d'alta demanda de les autoescoles o de reducció de la capacitat d'examen de les Prefectures s'han produït disfuncions en el sistema: dilació excessiva en la realització de les proves o impossibilitat de conèixer amb temps suficient la data de la convocatòria, en perjudici de les autoescoles i els alumnes.
L'Autoritat Catalana de la Competència (ACCO) ha declarat que el Gremi de Consignataris del Mercat Central de Peix i Mariscs Frescs i Congelats de Barcelona i Província (en endavant, GMP) ha infringit l'article 1.1.a) de la Llei de defensa de la competència, que prohibeix les conductes col·lusòries consistents a la fixació de condicions comercials entre empreses competidores.
GMP, que integra el 100% dels venedors majoristes de peix al Mercat Central del Peix de Mercabarna, ha imposat als agremiats determinades condicions en la venda dels seus productes als compradors minoristes de peix (peixaters).
A l'informe de regulació IR 41/2019 l'ACCO reclama la modificació de la llei de turisme de Catalunya per tal que l'activitat de guia de turisme esdevingui de lliure prestació en la seva globalitat i s'elimini la reserva d'activitat existent.
Pel que fa a l'informe de regulació IR 42/2019, l'ACCO no observa que les àrees de promoció econòmica urbana presentin la capacitat d'alterar injustificadament les condicions de competència en el mercat i creu que poden esdevenir una fórmula que afavoreixi la competitivitat de determinades zones geogràfiques.
Finalment, l'ACCO considera desproporcionada l'exigència generalitzada d'un certificat tècnic i reclama tenir un rol en el marc de la Comissió de Facilitació de l'Activitat Econòmica, en relació amb l'informe de regulació IR 43/2019.
Relativa als informes de regulació IR 41/2019, IR 42/2019 i IR 43/2019 (disponible en català i en castellà)
L'ACCO sanciona dues empreses i els seus directius, així com l'exdirector del Servei Meteorològic de Catalunya pel repartiment del mercat de les licitacions públiques per a la prestació dels serveis relacionats amb la instal·lació, el manteniment i el subministrament de peces de radars i estacions meteorològics.
El Tribunal Català de Defensa de la Competència de l'Autoritat Catalana de laCompetència ha acordat declarar la comissió d'unainfracció de l'article 1.1 de la Llei 15/2007, de 3 de juliol, de defensa de la competència (en endavant, LDC) per part de les empreses ADASA SISTEMAS, SAU, MCV, SA (en endavant, MCV), la Sra.
Teòfil Miquel Gibert Bertran –directius de les empreses respectives- i el Sr.
Oriol Puig i Godes, exdirector del Servei Meteorològic de Catalunya.
L'ACCO sanciona diverses empreses participants a una licitació pública per a la prestació de serveis de temporada d'estiu a les platges de Palafrugell, per la seva coordinació en la presentació d'ofertes contractuals.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) ha acordat declarar la comissió d'una infracció de l'article 1.1 de la Llei 15/2007, de 3 de juliol, de defensa de la competència per part de les empreses Aucar Trailer, SL, Centre Balear de Biologia Aplicada, SL, Ona i Mar, Serveis Marítims, SL, Solrac Plus Inversiones Obras y Servicios, SL i Hook Sistemas, SL, per la realització d'una conducta col·lusòria consistent a mantenir contactes i actuar de manera coordinada a una licitació pública per a la prestació de serveis de temporada a les platges de Palafrugell (Girona).
L'actual generalització per part de les administracions públiques, incloses les entitats locals, de l'ús del procediment d'emergència sense suscitar de manera suficient la concurrència i la transparència comporta greus riscos per a la competència i l'interès general.
Atenent a aquests riscos i a una situació general d'emergència que ha disminuït darrerament, es proposa la derogació de les normes dels governs català i espanyol que habiliten amb caràcter general la contractació vinculada a la COVID-19 mitjançant el procediment d'emergència.
Es recomana a totes les administracions emprar el procediment d'emergència només quan sigui imprescindible i potenciar al màxim la publicitat, la transparència i el retiment de comptes.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) ha adoptat aquesta resolució de l'expedient núm. R 1/2019 - PLATGES DE PALAFRUGELL, l'origen del qual es troba en el recurs interposat pel senyor Craig Malcolm Clark contra una provisió de la instructora de l'expedient sancionador núm. 87/2017 - PLATGES DE PALAFRUGELL, de data 20 de desembre de 2018, d'aixecament de la confidencialitat de determinada documentació aportada en el marc del referit expedient sancionador.
L'Autoritat Catalana de la Competència (ACCO) ha adoptat la resolució del procediment sancionador incoat contra el Gremi de Consignataris del Mercat Central del Peix i Marisc Frescs i Congelats de Barcelona i Província per infracció de l'article 1.1.a) de la Llei de defensa de la competència, per haver imposat als seus agremiats, els venedors majoristes al Mercat Central del Peix de Mercabarna, determinades condicions comercials de venda dels productes que haurien de ser establertes autònomament com a part de la seva estratègia competitiva.
Podreu accedir a material complementari (infografia i nota de premsa) en aquest enllaç.